《由安仁回宿大木寺》
宋代·喻良能

御史题诗处，山深草木雄。
一番青烧雨，十里锦帆风。
婆饼林间语，山茶叶上红。
明朝入于越。吟咏与谁同。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。